text: Quant li rois l'ot, tous en rougi.
   Ne li furent plaisans ne beles
   À oyr si faites nouveles ;
   Car de Cléomadès avoit
   Oy parler, et bien savoit
   Que c'estoit de tous li plus preus,
   Et ce n'estoit mie ses preus.
   N'est merveille s'en fu dolans.
   Les Griiois voit parmi les chans
   Venir, qui moult les aprochoient.
   En IIII batailles venoient.
   Une en voit qui vers lui se trait,
   Et lors pensa il entresait
   Que Cléomadès i estoit
   Et k'a lui vient assambler droit.
  